## Rješenje kojim se nalaže da u roku 60 dana od dostave ovog rješenja uvrsti svoje dionice u kotaciju javnih dioničkih društava burze, te da Komisiji za vrijednosne papire Republike Hrvatske dostavi dok

### NN 158/2004 (15.11.2004.), Rješenje kojim se nalaže da u roku 60 dana od dostave ovog rješenja uvrsti svoje dionice u kotaciju javnih dioničkih društava burze, te da Komisiji za vrijednosne papire Republike Hrvatske dostavi dok

# KOMISIJA ZA VRIJEDNOSNE PAPIRE REPUBLIKE HRVATSKE

2756

Na teme­lju odredbi članka 15.
stavak 2. i 3. Zakona o tržištu vrijednosnih papira (»Narodne novine« br.
84/02), Komisija za vrijednosne papire Republike Hrvatske, u predmetu utvrđiva­nja
postoja­nja obveze uvršte­nja u kotaciju javnih dioničkih društava, za društvo
GEOFIZIKA d.d. Zagreb, Savska 64, na sjednici održanoj 9. studenoga 2004.
godine,  donijela je

## RJEŠENJE

1. Nalaže se društvu GEOFIZIKA
d.d. Zagreb, Savska 64, da u roku od 60 dana od dana konačnosti ovog rješe­nja
uvrsti svoje dionice u kotaciju javnih dioničkih društava burze.

2. Nalaže se društvu GEOFIZIKA
d.d. Zagreb, Savska 64, da Komisiji za vrijednosne papire Republike Hrvatske
dostavi dokaz o uči­njenom.

3. Ovo rješe­nje objavit će se u
»Narodnim novinama«.

```
Obrazloženje
```

Komisija za vrijednosne papire
Republike Hrvatske (da­lje: Komisija) provela je sukladno odredbama članka 12.
stavka 3. Zakona o tržištu vrijednosnih papira (da­lje: Zakon), nadzor nad ispu­nje­njem
obveze uvršte­nja dionica društva GEOFIZIKA d.d. Zagreb, Savska 64 (da­lje:
Izdavate­lj) u kotaciju javnih dioničkih društava burze.

Prema
podacima iz sudskog re­gistra i Javne informacijske knjiž­nice na dan 25. srp­nja
2002. godine teme­ljni kapital Izda­vate­lja iznosi 32,915.760,00 kuna i ima
više od 100 dioničara.

Sukladno
odredbi članka 114. stavak 1. Zakona, javnim dioničkim društvom smatra se
dioničko društvo koje izdaje dionice javnom ponudom ili ima više od 100
dioničara i teme­ljni kapital koji iznosi najma­nje 30,000.000,00 kuna. Da bi
se dioničko društvo u smislu Zakona smatralo javnim dioničkim društvom i kao
takvo bilo dužno ispu­njavati sve zakonske obveze, dovo­ljno je da je ispu­njen
samo jedan od dva navedena kriterija.

Odredbom
članka 161. Zakona propisana je obveza dioničkim društvima koja su do dana
stupa­nja na snagu Zakona (25. srp­nja 2002. godine) ispu­njavala najma­nje
jedan od kriterija iz članka 114. stavak 1. Zakona, da u roku od godine dana od
dana stupa­nja na snagu Zakona uvrste svoje dionice u kotaciju javnih dioničkih
društava burze ili uređenog javnog tržišta.

U
postupku koji je prethodio donoše­nju ovog Rješe­nja, dana 25. ve­ljače 2004.
godine od Izdavate­lja je od strane Komisije zatraženo očitova­nje o razlozima
ne uvršte­nja u kotaciju javnih dioničkih društava.

Izdavate­lj se u podnesku zaprim­ljenom
u Komisiji 21. rujna 2004. godine očitovao o razlozima neuvršte­nja dionica u
kotaciju javnih dioničkih društava navodeći u bitnome da je društvo podnijelo
prijavu za upis odluke o sma­nje­nju teme­ljnog kapitala u sudski re­gistar, te
da javni bi­lježnik nije u roku izvršio prijavu, te društvo nije provelo
navedeno sma­nje­nje teme­ljnog kapitala.

Izdavate­lj
nije u zakonskom roku, dakle do 25. srp­nja 2003. godine, a niti naknadno
uvrstio dionice u kotaciju javnih dioničkih društava burzi, odnosni ni do današ­nje­g
dana.

Slijedom
navedenog, a sukladno odredbama članka 15. stavka 2. i 3. Zakona o tržištu
vrijednosnih papira, kojima je propisano da će u slučaju utvrđenih nedostataka
i nepravilnosti Komisija rješe­njem naložiti poduzima­nje rad­nji koje
pridonose uspostav­lja­nju zakonitosti i usklađiva­nju rada sa zakonima i
drugim propisima, odnosno izreći mjeru propisanu ovim Zakonom, va­ljalo je
riješiti kao u točki I. i II. izreke rješa­nja.

Sukladno
odredbama članka 8. stavka 4. Zakona, ovo rješe­nje objavit će se u »Narodnim
novinama«.

UPUTA O PRAVNOM LIJEKU

Protiv ovog rješe­nja žalba nije
dopuštena, ali se protiv istog može pokrenuti upravni spor podnoše­njem tužbe
Upravnom sudu Republike Hrvatske u roku 30 dana od dana primitka ovog rješe­nja.

Klasa: UP/I-041-02/04-01/85
Urbroj: 567-04/04-1
Zagreb, 9. studenoga 2004.

Predsjednik Komisije
**Mi­ljenko Fičor,** v. r.

Rješenje, NN 158/2004-2756